Kovrov
Kovrov (vene Ковров) on linn Venemaal Vladimiri oblastis. Kovrov asub Kljazma jõe kaldal, 64 km Vladimirist idas. Linna geograafilised koordinaadid on 56°22′N, 41°20′E. Kovrov on pärimuse järgi asutatud 12. sajandil. Linnaõigused sai 1778. aastal. Elanike arv oli 2020. aasta alguses 135 715 (2007. aastal 150 900). Kovrovis on sõjatööstuse (revolvrid, kuulipildujad, tanki- ja õhutõrjeraketid) ettevõtted. Toodetakse ka mootorrattaid "Voshod" ("Kovrovets").